**Jesús Sanz Montes** O.F.M. (født 18. januar 1955 i Madrid) er en spansk katolsk geistlig og erkebiskop av Oviedo i Spania.

Liv og virke
------------

### Fransiskaner, prest

Jesús Sanz Montes sluttet seg til fransiskanerordenen, avla sine løfter den 14. september 1985 og ble presteviet den 20. september 1986.

Han var rektor ved fransiskanernes seminar i Ávila fra 1986 til 1991, bursar og provinsalmoderator for pågående videredannelse i klosteret *San Antonio i La Cabrera* fra 1991 til 1994, guardian ved *Sancta Quaranta Martyri* i Roma fra 1994 til 1997, superior ved *San Juan de los Reyes* i Toledo og provinsråd i fransiskanernes ordensprovins *Castilla* fra 1997 til 2000, professor i teologi ved *«San Dámaso» teologiske fakultet* i Madrid fra 1998 til 2003, direktør for sekretariatet for Den spanske bispekonferanses *Comisión Episcopal para la Vida Consagrada* fra 2000 til 2003, superior for fransiskanerfraterniteten ved provinsialkurien fra 2000 til 2003.

### Biskop av Jaca og av Huesca

Pave Johannes Paul II utnevnte ham til biskop av Jaca og biskop av Huesca den 23. oktober 2003. De fortsetter da som to bispedømmer, men forent i biskopens person (*in persona Episcopi*). Han ble ordinert til biskop i katedralen i Huesca av erkebiskopen av Madrid, kardinal Antonio María Rouco Varela, den 14. desember samme år; medkonsekratorer var kardinal Carlos Amigo Vallejo, erkebiskop av Sevilla, og Elías Yanes Álvarez, erkebiskop av Zaragoza.

### Erkebiskop av Oviedo

Pave Benedikt XVI utnevnte ham til erkebiskop av Oviedo den 21. november 2009. Innsettelsen i embedet fant sted den 30. januar året etter.

Når det gjelder oppfatningen at han kunne den mest konservative fløy av det spanske bispekollegiett og det faktum å at han i pressen var blitt kalt «en kardinal Antonio María Rouco Varelas mann», uttalte monsignor Jesús Sanz Montes: «Det er ting vi trenger å vite hvordan å bevare, knyttet til verdier som liv, familie, utdanning eller frihet. Noen er udiskutable og andre er helt klart mulig å klare seg foruten. I dette er jeg enormt liberal fordi jeg anser meg selv som en dialogens mann. [...] Når det gjelder presidenten for Den spanske bispekonferanse, er det verdt å lytte til ham, selv om jeg ikke er enig i alt det han sier».

Innen Den spanske bispekonferanse ble han medlem av eksekutivkommisjonen i mars 2020. Tidligere var han president i kommisjonen for gudviet liv fra 2005 til 2011, medlem av den samme og av kommisjonen for presteskapet fra 2014 til 2017 og medlem av eksekutivkomiteen fra 2017 til 2020.

Om Vatikanets erklæring *Fiducia Supplicans* lot han den 16. januar 2024 meddele: *«Unødvendig, med forvirrende intensjoner, selvbevisst demagogi som vrir på kristen tradisjon og kirkens lære. Absolutt forsøk på å velsigne det Gud ikke velsigner, idet vi alltid har velsignet mennesker og ikke deres forhold, og vil fortsette slik.»*

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1852-1918) \*1900
* Kardinal Antonio Riberi (1897-1967) \*1934
* Kardinal Ángel Suquía Goicoechea (1916-2006) \*1966
* Kardinal Antonio María Rouco Varela (1936-2014) \*1976
* Erkebiskop *Jesús Sanz Montes* (1955-) \*2003

Referanser
----------

1. ↑   catalogo.pusc.it[Hentet fra Wikidata]
2. ↑  «Rinunce e Nomine, 21.11.2009» (pressemelding) **(italiensk)**. Holy See Press Office. 21. november 2009.
3. ↑  *Intervista di monsignor Jesús Sanz Montes*, Heraldo de Aragón, 21. desember 2009.
4. ↑  Melding på X/Twitter, 16. januar 2024, lest 17. januar 2024
5. ↑  sanzm, lest 17. januar 2024

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** BNF **·** BNF (data) **·** SUDOC **·** BNE
 |